Document ID: /roh_data/filtered/fineweb-2-filterrobots_roh.jsonl.gz/1384

La radunanza communala da Scuol ha approvà il quint dal 2015. Plinavant han ils preschents concedì in credit da 208'000 francs per sanar l'ovra electrica Clemgia.
Il rendaquint per l’onn 2015 è vegni approvà cun in vanz da radund 10,3 milliuns francs. En quella summa è integrada la contribuziun da fusiun chantunala da 9,8 milliuns francs. Causa il resultat positiv en vegnidas fatgas amortisaziuns supplementaras da bundant 5 milliuns francs.
Ultra da quai è la radunanza vegnida orientada davart la revisiun parziala da la planisaziun communala e l'urden da scola. Ils projects èn vegnids approvads e van en votaziun ils 25 da settember 2016.
RR novitads 06:00